## Styrets beretning 2023

Styret har 2023 bestått av:

Leder Hans Christian Pedersen

 Nestleder Morten Sjøtrø

 Sekretær Trond Almås

 Kasserer Torbjørn Haugen

 Styremedlem Nils T Kjøsnes

1. vara Roger Henriksen
2. vara Vibeke Brøttemsmo

Revisorer: Jan Havdal

 Thor Ola Svinsås (Vara)

Valgkomite: Jens Hove

 Olav Reitan

 Espen Berntzen

 Alf Jomar Buseth (Vara)

Jaktprøvekomite: Leder Arnt Skei

Svein Arne Holthe

Torbjørn Haugen

Thor Ola Svinsås

Olav Reitan

Utstillingskomite Leder Torbjørn Haugen

Vibeke Brøttemsmo

Vegard Reitan

Toril Fjellhaug-Löfroth

Nicklas Fjellhaug-Löfroth

**Styremøter**

Det har vært gjennomført 5 styremøter i perioden siden siste årsmøte. Styremøtene har blitt benyttet til bl. a å organisere utstilling og jaktprøver. Det har dessuten vært stort fokus på forslag om revidering av jaktprøvereglene ved ordinært RS og ekstraordinært RS.

Representanter fra styret og jaktprøvekomiteen har deltatt på flere møter med NTHK om samarbeid spesielt på jaktprøveområdet. Revisjon av jaktprøvereglene har også blitt diskutert på disse møtene.

Rekruttering har også vært tema på styremøte. Vil det være mulig, i samarbeid med f.eks lokale jeger- og fiskeforeninger å arrangere rekrutteringsjakt? Selbu jeger- og fiskeforening har i løpet av vinteren gjennomført rekrutteringsjakt, da med flere hundeekvipasjer.

Møteseriene med Temakveld harehundraser vil holde fram i 2024

**Medlemsmøter og aktiviteter**

Det blitt arrangert diverse medlemsmøter med tema som kan være av interesse for våre medlemmer. Tema om jakthundraser har blitt videreført i tillegg til «faste poster».

* Medlemsmøte 21. februar.
	+ Presentasjon av Tracker hundepeiler v/Markhusan Jakt.
* Dommersamling 1. mars.
	+ Diskusjon av innspill fra THK til forslag fra revisjonskomite om nye jaktprøveregler.
* Dressur- og ringtreningskurs.
	+ Dressurkurs ble avhold på Skjelbreia Gård, Bosberg. Oppstart 2.mai og 6 andre kvelder. Kursleder Monica Olsson
* Medlemsmøte 27.april.
	+ Premieutdeling fra vinterens ÅP- og SP-prøver. Utdeling av minnepokaler.
	+ Temamøte med Finsk Støver i fokus v/Finskstøverforeningen.
* Utstilling 28.mai, Storsand Gård Camping. Se egen kommentar
* Grisrompfest 23. juni ved Gaulas bredd hos Martin Borten
	+ Utdeling av Championatskjold
	+ Kåring av Årets hund, både småhund og støver
* Dommersamling 26. august med praktisk dømming i felt i Orkdal og Malvik
* Aversjonskurs. Juni og august. Kursleder Kjell Dragsten
* Medlemsmøte 4. oktober
	+ Foring og terning av aktive hunder v/Lasse Austgarden, Handler ot products
* Temakveld Hamiltonstøver 8.november.
	+ Presentasjon av rasen med Trond Revhaug
* Julemøte 13. desember
	+ Hedersmerke Sølvhunden tildeles Trond Almås
	+ Avtakking av Alf Walseth for sin dommergjerning
	+ Premieutdeling SP og utdeling av dommerkniv til Jan Havdal

**Utstillinger 2023**

Utstilling på Storsand Gård Camping

Den 28.mai hadde vi utstilling på Storsand Gård Camping i forbindelse med Dunker-ringens årlige samling. Det var påmeldt 113 hunder, inkludert valpeklasse.

Dommere: Per Harald Sivesund (dunker) og Lars Widén (øvrige raser)

Ringsekretærer: Heidi Smehagen og Astrid Gangstad

Heidi Smehagen ble takket av etter en årrekke som ringsekretær på våre

utstillinger.

BIR og BIM i de ulike rasene ble:

Beagle BIR Våttåfjellets Zucca, eier Gjermund og Hanne Eid

 BIM Zimba, eier Geir Olav Haugum

Drever BIR Svartpyttens Bessie, eier Torbjørn Haugen

 BIM Villmarka-kks Virko, eiier Torbjørn Haugen.

Dunker BIR Gåvålias Klang, eier Ingar Gravrok. BIM Sigrid av Maurvangen, eier Sheila Rao og Bård Larsen.

Finskstøver BIR Liakammen's Silva, eier Arvid Handberg.

Hamiltonstøver BIR AM Trust Me Now, eiere Asle Rundberg og Monica Olsson.

 BIM Koloåsen’s Kaisa, eier Vegard Reitan

Schillerstøver BIR Åsvangligaens Alma, eier Geir Olav Haugum

Vinneren av utstillingen og utstillingens vakreste harehund (BIS) ble Drever Svartpyttens Bessie, eier Torbjørn Haugen.

BIS Valp ble Beagle Raolex Snota, eier Marius Skikstein.

Vi gratulerer!

Styret takker de involverte i arrangementskomiteen for godt utført arbeid i øsregnet.

**Jaktprøver 2023**

Vinterprøven-Trønderkampen

For første gang ble det i samarbeid med Nord-Trøndelag harehundklubb arrangert EP vinterprøve, kalt Trønderkampen. På samme måte som ved DM, deler klubbene på å være teknisk arrangør, og denne gangen var dette NTHK. Prøven ble arrangert over hele trøndelag fra 26.-29. januar, under til dels svært krevende forhold. Totalt 26 hunder stilte til start og hele 10 hunder greide 1EP. Prøvens beste hund ble Hamiltonstøver R-Selma til Trond Revhaug med 403 konkurransepoeng. Beste hund fra THK var Hamiltonstøver Salah til Tonje Engen med 2. plass og 391 konkurransepoeng.

Vår SP-prøve i februar ble arrangert 26. februar med 5 startende hunder, hvorav tre gikk til 1.SP. Beagle Setervollen’s Geo Mio til Eli Røen fikk høyest poengsum med 166 konkurransepoeng og 1.SP hare.

Vi forsøkte oss også med en vinterprøve på rev «Trønder-reven» 11.-12. mars. Kun 2 hunder var påmeldt, hvorav bare en kunne starte på grunn av kaotiske snøforhold på alle veier. Vinner ble allikevel kåret; Beagle Aha Knerten’s Tikka til Mari Kristin Sjøvold med 1ÅP rev og 164 konkurransepoeng.

Åpen prøve – Separat

I vintersesongen var det påmeldte 15 hunder; hele 10 hunder fikk 1.ÅP, og 1 hund 2.ÅP, og en hund 3.ÅP. Hund med høyest poengsum støver ble Finsk Støver Era, eier Klaus Ramberg med 1.ÅP og 201 konkurransepoeng.

Hund med høyest poengsum småhund ble Beagle Bask, eier Sondre Skamfer Mikkelsen med 1.ÅP hare og 165 konkurransepoeng.

I høstsesongen 2023 var 23 hunder påmeldt; 9 hunder fikk 1.ÅP, 1 hund 2.ÅP, og 4 hunder 3.ÅP. Hund med høyest poengsum støver ble Dunker Frida til Svein Almås med 1.ÅP og 194 konkurransepoeng. Frida får med dette sitt første napp i Per Gravroks Minnepokal.

Hund med høyest poengsum småhund var Drever RE Fiska til Nicklas Fjellhaug-Löfroth med 1ÅP rådyr og 166 konkurransepoeng. Fiska får med dette sitt første napp i Odd Stagebergs Minnepokal.

I mars ble det avholdt åpen prøve kun på rev, men ingen hunder ble påmeldt.

DM/NM Støver

DM ble i 2023 arrangert 4. og 5. november av Trøndelag og Nord-Trøndelag Harehundklubber i samarbeid. Trøndelag Harehundklubb sto som teknisk arrangør. Mannfjell Gård (tidl Fossen gård) Meråker, var hovedkvarter. I forkant av prøven hadde en arrangementskomite bestående av representanter for begge klubber, lagt til rette for et godt prøvearrangement. Prøven ble denne gangen avhold under til dels krevende forhold, men også denne gang ble det svært god uttelling for vår klubb ved at 2 av 4 hunder som kvalifiserte seg til NM kom fra Trøndelag HK.

Nr. 1 og Distriktsmester med 1.EP og 411 konkurransepoeng ble Finsk Støver Skrubbhaugen’s Kaisa, eier Karl Hegseth.

Nr. 2 Dunker Slengslias Lynet med 1.EP og 405 konkurransepoeng, eier Per Magne Rønning.

Nr. 3 Hamiltonstøver Koloåsen’s Troya med 1.EP og 395 konkurransepoeng, eier Stein Olav Hugdal.

Nr. 4 Luzernerstøver SB-Cora med 1.EP og 394 konkurransepoeng, eier Finn Hoff.

Under NM i Snåsa 25.-26. november ble prøven avslutta etter 1. dag på grunn av sterk kulde. SB-Cora ble nr. 5 med 1ÅP og 193 konkurransepoeng, mens Koloåsen’s Troya ble nr. 11 med 3ÅP og 118 konkurransepoeng. Men, det kan ikke gjentas for ofte; de færreste av oss opplever å komme til NM, så bare å lykkes med det er en stor prestasjon!

NM småhund

Fra THK deltok Ruben Sjøvold med beaglen Aha Knerten’s Tikka. Tikka lyktes ikke denne gangen og kom på syttende plass.

Nordisk beagle

Valsetåsen’s Izzie og Tor Harald Valseth var en av tre beagler som representerte Norge på Nordisk mesterskap i Sverige. Izzie lyktes dessverre ikke helt og endte på en 8. plass.

Dunkerpokalen

Siden THK var arrangerende klubb for Dunker-ringens samling på Storsand Gård i mai, var det også vår tur til å arrangere EP-prøven Dunker-pokalen med 15 startende hunder. Prøven ble avholdt i Selbu 10.-12. november. krevende forhold ble det et svært godt resultat; 8 1.EP, 2 2.EP og 2 3.EP. Beste hund fra THK ble Gåvålias Bella til Hans Chr. Pedersen med 1.EP, 386 konkurransepoeng og 5. plass, tett fulgt på plassen bak av Seira til Jan Havdal med 1.EP og 378 konkurransepoeng. Max til Ole Jon Gjøås kom på 9. plass med 2.EP og 322 konkurransepoeng.

SP-prøve høst

Det ble arrangert SP-prøve 18. november med 9 startende hunder, hvorav 3 fikk 1.SP, en 2.SP, og en 3. SP. Hund med høyest poengsum ble Beagle Valsetåsen´s Izzie, eier Tor Harald Valseth, med 162 konkurransepoeng og 1.SP hare.

Styret vil gratulere alle hunder og eiere med imponerende resultater og ikke minst takke de involverte i arrangementskomiteene og dommere for særdeles godt utført arbeid.

**Årets hund 2022**

*Årets småhund 2022*

1. Beagle Lunnebygdens Krösa-Maja SE51911/2017. Eier: Gustav Rogstad
2. Beagle Valsetåsen’s Izzie NO58039/21. Eier: Tor Harald Valset
3. Beagle Våttåfjellets Doffen NO 31540/19. Eier: Anne Valseth

*Årets støver 2022*

1. Dunker Gåvålias Bella NO40383/18. Eier: Hans Chr. Pedersen
2. Finsk Støver Liakammen’s Nico NO54931/19. Eier: Frode Arnevik
3. Hamiltonstøver Salah NO32624/20. Eier: Tonje Engen

Styret gratulerer.

**Championatskjold ble tildelt følgende hunder:**

Liakammen's Silva - Arvid Handberg, Koloåsen's Rolex -Bård Ølstøren, Max – Ole Jon Gjøås, Grunnesbakkens Flisa – Nicklas og Toril Fjellhaug-Löfroth, Rävahallarnas Gnistra - Morten Sjøtrø, Valsetåsen's Izzie - Tor Harald Valseth, Tverrheias Dina - Tom Helge Stubbe, Salah - Tonje Engen, JF Vega – Jan Ståle Foss, Løkki Straik - Ståle Singstad, Våttåfjellets Doffen – Anne Valseth, Liakammen’s Nico - Frode Arnevik, Lunnebygdens Krösa-Maja - Gustav Rogstad

Styret gratulerer.

**Oppdatering av dommere**

Fra vårt siste dommeropplæringskurs ble følgende kandidater godkjent dommer av NKK i 2023: Espen Berntzen, Nicklas Fjellhaug-Löfroth, Petter Forseth, Vegard Reitan og Ruben Sjøvold.

Gratulerer som nye dommere!

Julemøte

På julemøtet ble det foruten utdeling av premier fra SP takket av en dommere; Alf Walseth.

Det ble også under middagen tildelt klubbens Hederstegn-Sølvhunden til Trond Almås.

Takk for lang og god innsats for klubben begge to!

**Dommerkniven**

Dommerkniven ble tildelt Jan Havdal under julemøtet.

Styret gratulerer!

**Aversjonsdressur sau 2022**

Aversjonsdressur ble avholdt i juni med to kurskvelder og i august to kvelder med Kjell Dragsten som instruktør.

**Dressur og ringtreningskurs**

Kurset har også i år vært avholdt med bra deltagelse. Det ble gjennomført 7 kvelder i forkant av jubileumsutstillinga. Flott gjennomført av kursholder Monica Olsson og hvor Olav Wik stilte areal til disposisjon på Byneset, for gjennomføringen.

**Sluttord**

I 2023 ble mange av våre aktiviteter videreført etter samme lest som tidligere år. Temamøtene om våre harehundraser som ble startet opp i 2022 har blitt videreført. Vårt inntrykk er at dette er et populært tiltak som vil bli videreført. Det er spesielt gledelig å se noen nye ansikter og at også eksteriørdommere møter opp på disse kveldene.

Mye tid har blitt viet diskusjon av revisjonsforslag for våre jaktprøveregler framsatt av NHKF. Det synes å være stor enighet om at mye godt finnes i dette forslaget, men at det ikke var ønske om å godkjenne forslaget i sin helhet.

Høstens jaktprøvesesong må sies å ha vært svært god for mange av klubbens medlemmer, som på en utmerket måte har markert seg på prøver i både inn- og utland. Det er helt avgjørende for vår relativt høye aktivitet med å arrangere jaktprøver at våre dommere velvillig stiller opp. Det er derfor på sin plass å rette en spesiell takk til våre jaktprøvedommere!

Til slutt vil styret få takke alle som sitter i forskjellige komiteer og utvalg. Klubbens aktivitet er avhengig at vi alle drar i lag. Dette er et godt eksempel på god gammeldags norsk dugnadsånd.

Takk for innsatsen alle sammen!

STYRET